कोरियन फिल्म ‘ओल्डबॉय’ का सीन कॉपी करने का लगा आरोप
Ranbir Kapoor's Upcoming Movie Animal Pre-Teaser Controversy - Accused Of Copying Korean Film Oldboy. रणबीर कपूर की अपकमिंग फिल्म ‘एनिमल’ का प्री-टीजर हाल ही में रिलीज हुआ है। रिलीज के साथ ही सोशल मीडिया पर फैंस ने इस फिल्म पर कोरियन फिल्म ‘ओल्डबॉय’ की काॅपी करने का आरोप लगाया है। कई फैंस ने फिल्म ‘ओल्डबॉय’ की एक
रणबीर कपूर की अपकमिंग फिल्म ‘एनिमल’ का प्री-टीजर हाल ही में रिलीज हुआ है। रिलीज के साथ ही सोशल मीडिया पर फैंस ने इस फिल्म पर कोरियन फिल्म ‘ओल्डबॉय’ की काॅपी करने का आरोप लगाया है।
कई फैंस ने फिल्म ‘ओल्डबॉय’ की एक क्लिप शेयर करके ‘एनिमल’ के प्री-टीजर वीडियो के साथ उसकी तुलना की है। फैंस का कहना है कि टीजर में दिखाया गया एक्शन सीन ‘ओल्डबाॅय’ से कॉपी किया गया है।
एक्शन अवतार में नजर आए रणबीर
रविवार को रिलीज हुए ‘एनिमल’ के प्री-टीजर वीडियो में रणबीर कपूर एक्शन अवतार में नजर आए। टीजर में वे एक कॉरिडोर में कुल्हाड़ी की मदद से दुश्मनों से भिड़ते नजर आते हैं। इसे देखने के बाद कुछ सोशल मीडिया यूजर्स ने फिल्म के डायरेक्टर संदीप रेड्डी वांगा पर दक्षिण कोरियाई फिल्म ‘ओल्डबॉय’ के सीन कॉपी करने का आरोप लगाया।
यूजर्स बोले- आप इससे बेहतर कर सकते हैं
टीजर देखने के बाद एक यूजर ने लिखा, 'इस टीजर में कुछ भी ओरिजिनल नहीं है। बदकिस्मती से संदीप वांगा भी काॅपी निकले।' वहीं एक अन्य यूजर ने लिखा, 'फिल्म का टीजर गुस्से से भरा हुआ है पर डायरेक्टर ने इसमें कोरियन फिल्म 'ओल्डबॉय' के एक्शन सीक्वेंस की कॉपी की है। कमॉन, आप इससे बेहतर कर सकते हैं।'
एक्शन सीन के लिए याद की जाती है ‘ओल्डबॉय’
2003 में रिलीज हुई पार्क चान वूक निर्देशित फिल्म ‘ओल्डबॉय’ को इसके दमदार एक्शन सीन के लिए याद किया जाता है। फिल्म में एक फेमस कॉरिडोर फाइट सीन था, जहां हीरो अकेले सिर्फ एक हथौडे़ की मदद से कई गुंडों का सामना करता है। फैंस का आरोप है कि ‘एनिमल’ के मेकर्स ने इसी एक्शन सीन काे कॉपी किया है।
‘कबीर सिंह’ फेम डायरेक्टर संदीप रेड्‌डी वांगा निर्देशित ‘एनिमल’ इस साल 11 अगस्त को सिनेमाघरों में रिलीज होगी।